Diari Oficial de la Generalitat Valenciana


Sumari del DOGV 6321, del 29-07-2010 (2010/8354)

RESOLUCIÓ de 9 de juliol de 2010 de la Conselleria d'Educació, per la qual s'atribuïx la denominació específica de Ricardo Marín Ibáñez a l'Institut d'Educació Secundària núm. 3 de Cheste (València).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8354


Data del document
:   09-07-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 9 de juliol de 2010 de la Conselleria d'Educació, per la qual s'atribuïx la denominació específica de Ricardo Marín Ibáñez a l'Institut d'Educació Secundària núm. 3 de Cheste (València). [2010/8354]  
El Consell Escolar de l'Institut d'Educació Secundària núm. 3 de Cheste, en la sessió celebrada el 21 de setembre de 2009, va aprovar sol·licitar per al mencionat centre la denominació específica d'IES Ricardo Marín Ibáñez.  
Esta proposta va ser aprovada pel Consell Escolar Municipal de l'Ajuntament de Cheste, en sessió ordinària celebrada el dia 13 de gener del 2010. Disposa, a més, de l'informe favorable de la Inspecció Educativa de la Direcció Territorial de València, de data 21 d'abril del 2010.  
L'elecció d'esta denominació partix d'un profund respecte i admiració per la figura de l'il·lustre xestà Ricardo Marín Ibáñez, mort l'1 de maig de 1999, catedràtic jubilat de Pedagogia de la Facultat d'Educació UNED, membre de número de la Reial Acadèmia de Doctors i Titular de la Càtedra UNESCO d'Educació a Distància de la UNED. Amb el record es vol divulgar la seua laboriositat, el seu impuls de la creativitat i la dimensió creadora de l'esforç en el treball professional, recolzat en una sòlida formació, com a model per als alumnes.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària, establix que, creat el centre, el consell escolar podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
L'article 3.3 de l'esmentat Reglament, establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 28 de maig del 2010, que no figura inscrit cap centre en eixa localitat, amb la dita denominació.  
En virtut de la Resolució de 22 de juny del 2010 del conseller d'Educació sobre delegació de competències de determinats òrgans de la Conselleria d'Educació (DOCV de 01.07.2010) i vista la proposta del director general d'Ordenació i Centres Docents de data 1 de juliol del 2010, resolc:  
Primer  
Concedir la denominació específica de Ricardo Marín Ibáñez a l'Institut d'Educació Secundària núm. 3 de Cheste (València) codi 79883662.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
Quart   
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació::  
a) El recurs de reposició s'haurà d'interposar davant de la secretària autonòmica d'Educació de la Conselleria d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això d'acord amb el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
València, 9 de juliol de 2010.- La secretària autonòmica d'Educació: Concepción Gómez Ocaña.